Torna la campanya «Si en falles folles, fes-ho segur!»
13 març 2023

## Torna la campanya «Si en falles folles, fes-ho segur!»13 març 2023Última actualització: 13 març 2023

![](../gestion/img/fdb03b560331a62780d952eaeeb07208f3e2edcf7466af7fe3d881530021543b.jpg)  
  

La regidora de Joventut, **Lydia Morant**, acompanyada pel vicepresident del Consell Jove de Gandia i responsable d’activitats externes i associacionisme, **Adrià Ordines**, i la tresorera i responsable de campanyes del CJG, **Sara Gil**, han presentat aquest matí la campanya d’informació i sensibilització del CJG dirigida a la població jove perquè durant les Falles practique sexe segur. El lema és: “Si en Falles folles, fes-ho segur”.

“_Aquesta campanya és ara més que mai necessària. Hem de fomentar i incentivar l’ús del preservatiu entre els joves ja que hem tingut un increment de les malalties de transmissió sexual entre aquesta franja de la població”_, ha assegurat Morant.

A més, també s’oferiran de manera gratuïta a les instal·lacions de l’Espai Jove, a la Plaça del Tirant, ja que «_a vegades un impediment per a comprar-los és la qüestió econòmica i d’aquesta manera si tenen necessitat podran acudir i recollir-los»_, ha afegit la regidora.

Gràcies a la col·laboració del Centre de Salut Pública de Gandia, el Consell dels Joves repartirà milers de preservatius durant els pròxims dies als casals fallers de Gandia, a més de fullets informatius, xapes i altres elements amb frases i missatges de la campanya.

“_Aquesta campanya és per a sensibilitzar als joves i no tant joves de l’ús del preservatiu per previndre les malalties de transmissió sexual i embarassos no desitjats”_, ha assenyalat Gil.

_«Durant tot l’any es pot acudir al Consell Jove de Gandia i a partir del dia 15 estarem pels casals falleres repartint-los també»_, ha conclòs Ordines.

[Documentos adjuntos](../gestion/documentos/80d7d4a2bdbced6b5a6413f27a798ff06d242d99ffe9d3d2c3879948ec9db350.jpeg)

[Twittear](https://twitter.com/share)